Lokale og forenings-medier skal fortsat støttes - Dansk Folkeoplysnings Samråd
I løbet af 2012 skal Folketinget tage stilling til den fremtidige offentlige støtte til medierne. Det sker på baggrund af en rapport, som Mediestøtteudvalget afgav i efteråret. Rapporten hedder ”Demokratistøtte – fremtidens offentlige mediestøtte”.
I sit høringssvar bakker DFS om udvalgets definition af mediernes rolle: ”Mediernes rolle i fremtiden er ikke mindst at bidrage til det danske demokrati og samfund gennem uafhængig produktion og formidling af nyheder og anden information, der kan understøtte borgernes mulighed for at søge oplysning og deltage aktivt i samfundsforhold, samt være forum for offentlig debat.”
”Vi kan tilslutte os den grundlæggende ide om at vægte indhold og substans over form og kvantitet,” står der i høringssvaret.
”Derfor vil de i mange tilfælde ikke kunne leve op til rigide kriterier om mindstegrænser for antal ansatte eller snævre definitioner af egenproduktion, som udelukker bidrag fra frivillige i lokalmiljøet eller i medlemskredsen.”
”Nedlæggelsen af tillægspuljen for blade med mindre oplag i Finanslov 2012 risikerer at fjerne det økonomisk grundlag for en lang række ideelle blade, og vi ser derfor frem til, at mediestøtteudvalgets anbefalinger hurtigst muligt kommer til at indgå i en ny lovgivning.”
Mediestøtteudvalgets rapport ”Demokratistøtte – fremtidens offentlige mediestøtte”